একসাথে তিন খান: আহ্লাদে আটখান অনুরাগীরা

ওয়েব ডেস্ক: অনেকদিন পর বলিউডে আমির-শাহরুখ-সলমন ‘তিন খান’ একসঙ্গে। তিন খানকে একসাথে দেখা গেল। আর তাতেই তিন খানের অনুরাগীরা আহ্লাদে আটখানা। উচ্ছ্বাসে ফেটে পড়েছেন ভক্তরা।

কিছুদিন আগেই সংবাদ শিরোনামে এসেছিল যে এই তিন বলিউড সুপারস্টারকে একসঙ্গে বড়পর্দায় দেখা যেতে পারে। সারা পৃথিবীতে এই তিন খানের যথেষ্ট অনুরাগী রয়েছেন। তিন দশক ধরে তারা বলিউড ফিল্ম ইন্ডাস্ট্রিতে রাজ করছেন। খুব স্বাভাবিক কারণেই তিনজনকে একসঙ্গে পর্দায় দেখতে যথেষ্ট উদগ্রীব অনুরাগীরা। আমির খানের কথা অনুযায়ী আমরা তিনজনে একসঙ্গে একটি ছবিতে কাজ করতে চাই। কিন্তু উপযুক্ত তেমন চিত্রনাট্য এখনো পাওয়া যায়নি। তিনজনেরই আশা খুব শীঘ্রই একটি উপযুক্ত চিত্রনাট্য পাওয়া যাবে যেখানে তারা একসঙ্গে কাজ করতে পারবেন। হয়তো কিছুদিন অপেক্ষা করতে হবে। বিষয়টা নিয়ে অনুরাগীদের পাশাপাশি তারা নিজেরাও যথেষ্ট উত্তেজিত।

আরও পড়ুন: এবার রি-রিলিজের পথে ‘শুধু তোমারই জন্য’

তবে অতি সম্প্রতি এই তিনজনকে আবার একসঙ্গে দেখা গেল। আর তাতেই পাপারাৎজদের ক্যামেরা উঁকি দিয়েছে। তাহলে কি তিনজনকে নিয়ে নতুন ছবির শুটিং শুরু হতে যাচ্ছে! আসলে তা নয়, আমির খানের ছেলে জুনায়েদ খানের বড় পর্দায় আত্মপ্রকাশ উপলক্ষে আয়োজন করা হয়েছিল ‘লাভিয়াপা’ ছবির বিশেষ স্ক্রিনিংয়ের। বুধবার সেখানেই উপস্থিত ছিলেন তিন খান। ভাইরাল হওয়া এক ভিডিওতে দেখা যাচ্ছে হাসিমুখে শাহরুখকে স্বাগত জানাচ্ছেন আমির। দুজনকে আলিঙ্গন করতেও দেখা গেল।শাহরুখের জন্য রীতিমতো অপেক্ষা করছিলেন আমির। এবং কিং খান গাড়ি থেকে নেমেই পুরোনো বন্ধুকে জড়িয়ে ধরলেন। যা দেখে অনুরাগীরা আবেগে ভেসেছেন।

বলিউড বাদশাকে জুনায়েদ ও ইরা খানকেও শুভেচ্ছা জানাতে দেখা গেছে। উপস্থিত হয়েছিলেন আমিরের প্রিয় বন্ধু সলমন খানও। একই ফ্রেমে তিনি জুনায়েদ ও ইরার সঙ্গে ধরা দিয়েছেন।

‘লাভিয়াপা’ একটি রোমান্টিক সিনেমা, যেখানে জুনায়েদের বিপরীতে রয়েছেন শ্রীদেবী ও বনি কাপুরের কনিষ্ঠ কন্যা খুশি কাপুর। যদিও বড় পর্দায় এটাই জুনায়েদের প্রথম সিনেমা, তবে এর আগে তিনি ২০২৪ সালে মুক্তি পাওয়া পিরিয়ড ড্রামা ‘মহারাজ’-এর মাধ্যমে ওটিটি প্ল্যাটফর্মে আত্মপ্রকাশ করেছিলেন। অন্যদিকে, খুশি কাপুরের ডেবিউ হয়েছিল জোয়া আখতারের ‘দ্য আর্চিস’-এর মাধ্যমে।

দেখুন অন্য খবর